Painin maailmanmestaruuskilpailut 1911

Vuoden 1911 painin maailmanmestaruuskilpailut järjestettiin 25. maaliskuuta 1911 Helsingissä. Ne olivat järjestyksessään seitsemännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin viidessä painoluokassa. Kahta ruotsalaisten saavuttamaa hopeaa lukuun ottamatta kaikki mitalit jäivät Suomeen. Painijoita oli viidestä Euroopan maasta, Suomen lisäksi edustettuina olivat Ruotsi, Norja, Venäjä ja Saksa.HS sata vuotta sitten: Helsingissä järjestettiin painin maailmanmestaruuskilpailut, Helsingin Sanomat 30.3.2011 sivu C5 

Kilpailut pidettiin Kansan talossa, ja järjestäjänä oli Helsingin Atleettiklubi. Kilpailut käytiin neljänä päivänä sarjamuotoisena, ja loppuottelut käytiin viimeisenä päivänä. Kolmessa sarjassa vastakkain oli kaksi suomalaista, kahdessa suomalainen ja ruotsalainen. Suomalaisten menestys ei johtunut pelkästään keskieurooppalaisten poissaolosta, sillä seuraavana vuonna Tukholman olympialaisissa suomalaiset saivat puolet mitaleista, Saarela ja Väre kultaa.

Helsingin Sanomat julkaisi piirroksen, johon oli kuvattu painin maailmanmestaruuskisoihin osallistuneita.

 Mitalistit 
 Painoluokka  Kultaa  Hopeaa  Pronssia60 kg 20px|Suomi Antti Hyvönen  20px|Suomi Herman Parikka  20px|Suomi Vilhelm Lehmusvirta 67 kg 20px|Suomi Nestori Tuominen  20px|Ruotsi Gustaf Malmström  20px|Suomi Paul Tirkkonen 73 kg 20px|Suomi Eemeli Väre  20px|Suomi Theodor Tirkkonen  20px|Suomi Alfred Salonen 83 kg 20px|Suomi Alfred Asikainen  20px|Ruotsi Anders Ahlgren  20px|Suomi Arvo Lumme yli 83 kg 20px|Suomi Yrjö Saarela  20px|Suomi Adolf Lindfors  20px|Suomi Alex Järvinen 

 Tilastot maittain 
 Maa  Kultaa  Hopeaa  Pronssia  4. sijoja  5. sijoja  6. sijoja  20px|Suomi Suomi 5 3 5 5 3 3 20px|Ruotsi Ruotsi - 2 - - 1 -  20px|Venäjä Venäjä - - - - 1 1 

 Lähteet 
 FILA:n tietokanta
 Suomen Urheilulehti 1.4.1911

 Viitteet 

1911
Luokka:Vuoden 1911 urheilu
Maailmanmestaruuskilpailut 1911
Luokka:Helsingin urheilutapahtumat